Document ID: 32001R1923

Komisijas Regula (EK) Nr. 1923/2001
(2001. gada 28. septembris),
ar kuru groza Regulu (EK) Nr. 174/1999, ar ko paredz sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 31. panta 14. punktu,
tā kā:
(1) 1. panta 1. punktā Komisijas Regulā (EK) Nr. 174/1999 [3], kurā jaunākie grozījumi izdarīti ar Regulu (EK) Nr. 1681/2001 [4], noteikts, ka, eksportējot jebkādus II kategorijas produktus, kas minēti I pielikumā, jāuzrāda eksporta licence. Lai atvieglotu valsts iestāžu darbu un panāktu saskaņu attiecībā uz pārējiem produktiem, atsevišķos gadījumos, kas minēti 5. pantā Kopienas 2000. gada 9. jūnija Regulā (EK) Nr. 1291/2000, kas nosaka sīki izstrādātus kopējus noteikumus, kuri jāievēro, piemērojot importa un eksporta licenču un iepriekš noteiktas kompensācijas sertifikātu sistēmu attiecībā uz lauksaimniecības produktiem [5], kurā jaunākie grozījumi izdarīti ar Regulu (EK) Nr. 1095/2001 [6], nevajadzētu paredzēt šādu pienākumu.
(2) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 174/1999 1. panta 1. punkta otro daļu aizstāj ar šādu tekstu:
"Tomēr, neatkarīgi no pirmās daļas, izņemot 2. pantā minētos gadījumus, eksporta licence jāuzrāda arī par II kategorijas produktiem, kas minēti I pielikumā."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 28. septembrī

Labels: 3
17